3. ลักษณะการประกอบธุรกิจ

3.1 ความเป็นมา

บริษัท อาปิโก ไฮเทค จำกัด (มหาชน) (“บริษัทฯ”, “AH”) ก่อตั้งขึ้นเมื่อวันที่ 25 มีนาคม 2539
ด้วยทุนจดทะเบียน 75 ล้านบาท
เพื่อที่จะได้รับผลประโยชน์ทางภาษีจากคณะกรรมการส่งเสริมการลงทุน (BOI)
โดยการรับโอนกิจการจาก บริษัท เอเบิล ออโตพาร์ท อินดัสตรีส์ จำกัด
ซึ่งปัจจุบันได้หยุดดำเนินธุรกิจแล้ว บริษัท อาปิโก ไฮเทค จำกัด (มหาชน)
ได้แปลงสภาพเป็นบริษัทมหาชนจำกัด เมื่อวันที่ 1 สิงหาคม 2545 ด้วยทุนจดทะเบียน
242,823,600 ล้านบาท แบ่งเป็นหุ้นสามัญจำนวน 242,823,600 ล้านหุ้น มูลค่าที่ตราไว้หุ้นละ 1
บาท บริษัทฯ บริหารงานโดย นายเย็บ ซู ชวน
นักธุรกิจชาวมาเลเซียซึ่งมีประสบการณ์ในอุตสาหกรรมยานยนต์มายาวนานกว่า 30 ปี
และมาตั้งรากฐานในประเทศไทยเกือบ 20 ปีแล้ว ปัจจุบันนายเย็บ ซู ชวน ถือหุ้นประมาณร้อยละ
10 ของทุนจดทะเบียนทั้งหมด

ปัจจุบันบริษัทฯ มีบริษัทย่อย และบริษัทร่วมในเครือจำนวน 30 บริษัท
โดยแบ่งเป็นบริษัทในประเทศจำนวน 21 แห่งและบริษัทที่มีถิ่นฐานในต่างประเทศอีก 9 แห่ง
บริษัทย่อย และบริษัทร่วมเหล่านี้ล้วนเป็นบริษัทที่มีความเกี่ยวเนื่องกับกลุ่มธุรกิจ ผลิตภัณฑ์
และบริการของบริษัทฯ ได้แก่ เป็นผู้ผลิตชิ้นส่วนยานยนต์ เป็นผู้แทนจำหน่ายรถยนต์
เป็นผู้ผลิตและจัดจำหน่ายระบบนำร่องการเดินทาง เป็นต้น

3.2 การเปลี่ยนแปลงที่สำคัญในช่วง 3 ปีที่ผ่านมา

ปี 2552 บริษัทฯ และบริษัทย่อย มีการลงทุนขยายกำลังการผลิต
เพื่อรองรับการผลิตชิ้นส่วนของรถยนต์ต่างๆ โดย บมจ.อาปิโก ฟอร์จจิ้ง ลงทุนเป็นเงินจำนวน
22.30 ล้านบาท เพื่อขยายกำลังการผลิตชิ้นส่วนตีอัดขึ้นรูป (Forging) ส่งมอบให้ บจ.
ออโต้อัลลายแอนซ์ (ประเทศไทย) ในส่วนของรถยนต์ขนาดเล็ก (Subcompact)
ซึ่งเริ่มทำการผลิตไปแล้วเมื่อต้นเดือนกันยายน 2552 นอกจากนี้บริษัทฯ ได้จัดตั้งบริษัท อาปิโก
สตรัคเจอรัล โปรดักส์ จำกัด
เพื่อรองรับการขยายกำลังการผลิตของชุดโครงช่วงล่างรถกระบะ(Chassis Frame)
และงานตีกลึงชิ้นส่วนอะไหล่รถยนต์ (Machining) สำหรับชิ้นส่วนตีอัดขึ้นรูป (Forging) บนพื้นที่
40 ไร่ ในนิคมอุตสาหกรรมอมตะนคร จังหวัดชลบุรี โดยบริษัทฯเป็นผู้ถือหุ้นแต่เพียงผู้เดียว
ด้วยทุนจดทะเบียน 100 ล้านบาท ซึ่งมีการเพิ่มทุนเป็น 200 ล้านบาทในปี 2553 รวมถึงบริษัทฯ
ได้ลงทุนเพื่อขยายกำลังการผลิตในส่วนของเครื่องจักรปั๊มขึ้นรูป (Press Machine) ได้แก่เครื่อง
Komatsu 2,500 Ton Transfer Press ที่ บจ. อาปิโก อมตะ จังหวัดชลบุรี เครื่อง
Komatsu 1,200 Ton Transfer Press ที่ บมจ.อาปิโก ไฮเทค จังหวัดอยุธยา
และสายการผลิต Komatsu ความเร็วสูง เริ่มด้วยเครื่อง 1,200 Ton ตามด้วย 800 Ton 1
เครื่อง และเครื่อง 600 Ton 2 เครื่อง ตามลำดับ ที่ บมจ.อาปิโก ไฮเทค
ที่นิคมอุตสาหกรรมอมตะซิตี้ จังหวัดระยอง รวมเป็นเงินลงทุนทั้งสิ้น 766.85 ล้านบาท อีกทั้ง
กลุ่มบริษัทอาปิโก ได้เข้าร่วมดำเนินการเตรียมความพร้อม และพัฒนาในโครงการ
การผลิตชิ้นส่วนให้กับบริษัทนิสสัน ประเทศไทย จำกัด ในส่วนของรถยนต์ประหยัดพลังงาน
(Eco–Car) นอกจากนี้ทางกลุ่มบริษัทอาปิโก
ได้ใช้ประโยชน์จากสนธิสัญญาการค้าเสรีระหว่างประเทศไทยกับประเทศออสเตรเลีย
ในการส่งออกชิ้นส่วน (HVAC( ระบบทำความร้อน, ระบายอากาศ และปรับอากาศ
ให้กับโฮลเด้นและฟอร์ด ออสเตรเลีย

ปี 2553 ถือเป็นปีที่สำคัญสำหรับกลุ่มบริษัทอาปิโก เนื่องในโอกาสที่กลุ่มบริษัทอาปิโก
ได้ดำเนินงานครบรอบ 25 ปี (ตั้งแต่ปี 2528)
บริษัทฯเริ่มต้นมาจากการเป็นผู้แทนจำหน่ายรถยนต์ฟอร์ดแต่ไม่ค่อยประสบความสำเร็จ
จึงหันมามุ่งเน้นในการผลิตชิ้นส่วนยานยนต์ จนประสบความสำเร็จดั่งเช่นทุกวันนี้ นอกจากนี้บริษัทฯ
ร่วมทุนกับบจ. ทาคากิ เซอิโกะ ประเทศญี่ปุ่น และบริษัท โซจิทสึ ด้วยทุนจดทะเบียน 27
ล้านบาทในอัตราส่วนร้อยละ 49 49 และ 2 ตามลำดับ เพื่อผลิตชิ้นส่วนพลาสติก
สำหรับรถจักรยานยนต์ฮอนด้า และรถยนต์อีโคคาร์ของซูซูกิ โดยก่อตั้งบริษัท ไทย ทาคากิ เซอิโกะ
จำกัด อีกทั้งบริษัท อาปิโก ไอทีเอส จำกัด บริษัทย่อย
เปิดตัวระบบแผนที่นำร่องการเดินทางโดยรถยนต์ “POWERMAP Z9”
ซึ่งนับได้ว่าเป็นระบบแผนที่นำทางที่ทันสมัยที่สุดในประเทศไทย
นอกจากนี้บริษัทฯได้จัดประเภทรายการเงินให้กู้ยืมแก่บริษัท อาปิโก ไอทีเอส จำกัด บริษัทย่อย
จำนวน120 ล้านบาทเป็นเงินลงทุนในบริษัทร่วมในงบการเงินเฉพาะกิจการ
เนื่องจากบริษัทฯมีความตั้งใจลงทุนในบริษัท ฮุนได มอเตอร์ (ไทยแลนด์) จำกัด
ซึ่งเป็นบริษัทร่วมผ่านการให้กู้ยืมเงินแก่บริษัทย่อย
บริษัทฯได้แสดงรายการดังกล่าวเป็นเงินลงทุนในบริษัทร่วมในงบการเงินรวมตั้งแต่เกิดรายการ
ซึ่งการทำรายการดังกล่าวไม่มีผลกระทบอย่างมีนัยสำคัญต่อกำไรสุทธิ
หรือส่วนของผู้ถือหุ้นซึ่งการทำรายการดังกล่าวทำให้บริษัทฯ ถือหุ้นร้อยละ 21.8 ของทุนจดทะเบียน
550 ล้านบาท หรือร้อยละ 27.4 ของทุนจดทะเบียนชำระแล้วในบริษัท ฮุนได มอเตอร์
(ไทยแลนด์) จำกัด

นอกจากการเปลี่ยนแปลงภายในประเทศแล้ว บริษัทฯได้ขยายกิจการในต่างประเทศด้วยเช่นเดียวกัน
โดยบริษัทย่อยในประเทศมาเลเชียได้ลงทุนสร้างโชว์รูมฮอนด้า 2 แห่งใหม่แทนโชว์รูมในปัจจุบัน ณ
เมืองเปตาลิง จายา และเมืองคาจัง ประเทศมาเลเซีย คาดว่าจะแล้วเสร็จในช่วงกลางปี 2554
และบริษัทฯมีการเพิ่มทุนในบริษัท คุนซาน เจินไต-ซินเชง พรีซีชั่น ฟอร์จจิ้ง จำกัด
สาธารณรัฐประชาชนจีน เพื่อนำไปซื้อที่ดินใช้สร้างโรงงานใหม่ บนพื้นที่ขนาด 54.57 มู หรือ
36,380 ตารางเมตร ซึ่งจะช่วยเพิ่มกำลังการผลิตและสร้างความมั่นใจให้กับลูกค้า
คาดว่าโรงงานสามารถเริ่มดำเนินงานได้เต็มกำลังประมาณกลางปี 2555

ปี 2554 เป็นหนึ่งในปีที่มีเหตุการณ์สำคัญๆเกิดขึ้นมากมายในกลุ่มบริษัทอาปิโก
หนึ่งในนั้นคือบริษัทฯได้เดินสาย การผลิตชิ้นส่วนที่สำคัญเป็นจำนวนมากสำหรับรถยนต์รุ่นใหม่ 6 รุ่น
ของค่ายผู้ผลิตรถยนต์ยักษ์ใหญ่ที่ได้เปิดตัวเป็น ครั้งแรกในประเทศไทย และในปีเดียวกันนี้
กลุ่มบริษัทอาปิโกต้องเผชิญกับเหตุการณ์อุทกภัยครั้งรุนแรงที่สุดใน ประวัติศาสตร์ของประเทศไทย
สำนักงานใหญ่ในจังหวัพระนครศรีอยุธยาถูกน้ำท่วมขังเป็นเวลานานถึง 40 วัน และภายในโรงงาน
ระดับน้ำได้ท่วมสูงถึง 2.2 เมตร
อย่างไรก็ตามบริษัทฯสามารถกอบกู้สถานการณ์และฟื้นฟูในส่วนของโรงงาน
และเครื่องจักรโดยที่กลับมาเริ่มดำเนินการผลิตอย่างเต็มรูปแบบภายใน ระยะเวลาเพียง 2 เดือน
ตลอด 26 ปี ของการเติบโต อย่างต่อเนื่องและมั่นคง บริษัทฯได้เล็งเห็นถึงการเปลี่ยนแปลงที่น่าทึ่ง
รวมทั้งการพัฒนาอย่างรวดเร็วของอุตสาหกรรมยานยนต์ ในประเทศไทย

แม้จะต้องประสบกับมหาอุทกภัยในปี 2554 ก็ตาม แต่
ทางภาคอุตสาหกรรมก็ได้ส่งสัญญาณตอบรับของการกลับมายิ่งใหญ่อีกครั้ง ในปี 2555
ซึ่งรัฐบาลไทยยังคงให้การสนับสนุนและทำงานอย่างจริงจัง เพื่อที่จะผลักดันให้
ประเทศไทยเป็นหนึ่งในผู้นำอุตสาหกรรมยานยนต์ ของทวีปเอเซีย
และเพื่อสร้างความมั่นใจแก่กับผู้ผลิตยานยนต์รายใหญ่ให้ยังคงเดินหน้าต่อไปโดยใช้ประเทศไทยเป็นฐานการผลิตเพื่อการส่งออกสู่ตลาดโลกด้วยความเชื่อมั่นในมาตรฐานและ
ทักษะของแรงงานไทย
กลุ่มบริษัทอาปิโกได้เริ่มต้นธุรกิจการออกแบบและการผลิตอุปกรณ์จับยึดการประกอบรถยนต์
และได้พัฒนาก้าวหน้ามาสู่การผลิตแม่พิมพ์และชิ้นส่วน OEM
ปัจจุบันบริษัทฯเป็นที่ยอมรับในความเป็นหนึ่งในฐานะ ผู้ส่งมอบระดับโลกของผลิตภัณฑ์ดังกล่าว
และยังพัฒนาศักยภาพด้วยเทคโนโลยีจากทั่วโลกอย่างต่อเนื่อง บริษัทฯ จะพยายามอย่างเต็มที่
ในการดำเนินธุรกิจเพื่อให้บรรลุเป้าหมายเพื่อต่อยอดความสำเร็จและรวมทั้งหาโอกาสใหม่ๆ
ที่มีปัจจัยบวกที่จะประสบความสำเร็จอย่างต่อยอด
นำไปสู่เป้าหมายที่จะเป็นผู้นำแห่งอุตสาหกรรมยานยนต์ในประเทศไทย
พร้อมกับผลักดันประเทศไทยให้ได้รับผลประโยชน์ในเชิงบวกเช่นกัน
ซึ่งจากการที่ได้กล่าวมาข้างต้นก็เป็นไปตาม วิสัยทัศน์ของบริษัทและ
หลักปรัชญาที่เรียบง่ายของการเป็นองค์กรที่คล่องตัวและมีความสุขด้วยการบริหารที่ โปร่งใส
หรือมีความเป็นเลิศทางด้านธรรมาภิบาล
ตลอดระยะเวลาที่ผ่านมาบริษัทได้ตั้งเป้าหมายขององค์กรตามหลักเกณฑ์ SQCDEM:

-   Safety ความปลอดภัย:

-   ความปลอดภัยต้องมาเป็นลำดับแรกเสมอ

-   Quality คุณภาพ:

-   คุณภาพในกระบวนการผลิตและความมุ่งมั่นที่จะบรรลุเป้าหมาย ‘0’ PPM

-   Cost ราคา:

-   ความสามารถในการแข่งขันด้านราคา ด้วยต้นทุนที่ต่ำ

-   Delivery การส่งมอบสินค้า:

-   การจัดส่งที่ตรงเวลาทุกครั้ง 100% ด้วยปรัชญาการผลิตแบบทันเวลาพอดี (JIT)

-   Engineering วิศวกรรม:

-   ความตั้งใจที่จะปรับปรุงอย่างต่อเนื่อง (KAIZEN)ในด้านวิศวกรรม

-   Management การบริหารจัดการ:

-   อย่างชาญฉลาด, โปร่งใสและใส่ใจในรายละเอียด

ลูกค้าปัจจุบันจากทุกมุมโลกได้ให้การยอมรับบริษัทฯในฐานะ
ในผู้ประกอบการที่มีความมั่นคงยั่งยืนในความ เป็นเลิศทางด้านการผลิต
ด้วยการรักษามาตราฐานทางด้านความปลอดภัย คุณภาพ ต้นทุน การจัดส่งสินค้า วิศวกรรม
และการจัดการ นอกจากนี้บริษัทฯได้ตั้งเป้าหมายที่จะยกระดับความสัมพันธ์
ทางธุรกิจกับผู้ผลิตรถยนต์ค่ายต่างๆให้เพิ่ม สูงขึ้นด้วย

โครงสร้างการถือหุ้นกลุ่มบริษัท อาปิโก ไฮเทค จำกัด (มหาชน) ณ วันที่ 31 ธันวาคม 2554

[TABLE]

  ------------------------------ -------------------------------- --------------- ------------------------ ---------- ------- ---------- ------- ---------- ------- ---------- ------- ----------- ------- ----------- -------
  กลุ่มธุรกิจ/สายผลิตภัณฑ์                                               ดำเนินกิจการโดย   ร้อยละของการถือหุ้นของบริษัท   2549               2550               2551               2552               2553                2554        

                                                                                                           ล้านบาท     ร้อยละ   ล้านบาท     ร้อยละ   ล้านบาท     ร้อยละ   ล้านบาท     ร้อยละ   ล้านบาท      ร้อยละ   ล้านบาท      ร้อยละ

  ผลิตชิ้นส่วนรถยนต์                  ผลิตชิ้นส่วนโครงรถกระบะ              AA              100                      4,111.57   51.6    3,315.55   34.3    3,062.13   32.2    1,878.17   25.5    2,772.12    24.4    2,241.97    21.48

                                                                  ASP             100                                 0                  0                  0                  0       73.2        0.6     210.98      2.02

                                 ผลิตชิ้นส่วนรถยนต์ ปั๊มขึ้นรูป             AH              100                      1,143.09   14.3    1,522.40   15.8    1,525.16   16      1,120.62   15.2    1,704.12    15      1,360.60    13.04

                                                                  AHP             100                      0          0                  0                  0       367.3      5       403.06      3.6     357.11      3.42

                                 ผลิตชิ้นส่วนรถยนต์ตีอัดขึ้นรูป             AF              100                      0          0       1,097.64   11.4    1,026.04   10.8    732.46     9.9     1,021.00    9       1,799.67    17.24

                                                                  KCX&AS          100                      248.36     3.1     267.58     2.8     379.61     4       562.83     7.6     754.61      6.7     865.36      8.29

                                 ผลิตชิ้นส่วนพลาสติกสำหรับผลิตภัณฑ์รถยนต์   AP              100                      0          0       617.32     6.4     579.4      6.1     423.7      5.8     661         5.8     0.00        0.00
                                 และถังน้ำมันพลาสติก                                                                                                                                                                       

  ออกแบบ ผลิตและติดตั้งอุปกรณ์จับยึด                                      AH              100                      18.04      0.2     169.75     1.8     151.05     1.6     0          0       0           0       253.08      2.43

                                                                  AHT                                      0          0       0          0       0          0       15.9       0.2     397.48      3.5     46.05       0.44

  อุปกรณ์แม่พิมพ์                                                      AH              100                      127.91     1.6     130.76     1.4     165.17     1.7     145.28     2       52.53       0.5     0.00        0.00

  จำหน่ายรถยนต์และบริการหลังการขาย   ประเทศไทย                        NESC            100                      863.85     10.8    816.23     8.5     512.28     5.4     361.38     4.9     488.5       4.3     682.93      6.54

                                                                  AM              100                      256.1      3.2     192.07     2       209.27     2.2     137.81     1.9     369.19      3.3     571.89      5.48

                                 ประเทศมาเลเชีย                    NESM            49                       0          0       0          0       0          0       302.87     4.1     736.55      6.5     561.61      5.38

                                                                  TSR             49                       865.4      10.9    997.61     10.3    1,210.96   12.7    1,281.70   17.4    1,493.56    13.2    1,051.39    10.07

  ระบบนำร่องการเดินทาง                                              AITS            60                       0          0       15.36      0.2     22.24      0.2     30.64      0.4     36.18       0.3     33.52       0.32

                                                                  AMAC            51                       21.16      0.3     0.03       0       5.35       0.1     2.91       0       0.36        0       0.00        0.00

  อื่นๆ                                                                                                      320.01     4       516.33     5.3     664.04     7       2.2        0       380.7       3.4     399.94      3.83

  รวม                                                                                                      7,975.49   100     9,658.63   100     9,512.70   100     7,365.77   100     11,344.14   100     10,436.09    
  ------------------------------ -------------------------------- --------------- ------------------------ ---------- ------- ---------- ------- ---------- ------- ---------- ------- ----------- ------- ----------- -------

  บมจ.อาปิโก ไฮเทค มีบริษัทที่อยู่ในกลุ่มธุรกิจที่เกี่ยวเนื่องกลับผลิตภัณฑ์และการบริการต่างๆ
  ได้แก่ เป็นผู้ผลิตชิ้นส่วนยานยนต์ เป็นตัวแทนจำหน่ายรถยนต์
  และเป็นผู้ผลิตและจัดจำหน่ายระบบนำร่องการเดินทาง เป็นต้น รวมทั้งสิ้น 30 บริษัท
  (ในประเทศไทย 21 บริษัท ในต่างประเทศ 9 บริษัท)
  โดยสามารถจำแนกตามประเภทการประกอบธุรกิจได้ดังต่อไปนี้

(1) บริษัทผลิตชิ้นส่วนยานยนต์

-   บริษัท อาปิโก ไฮเทค จำกัด (มหาชน) – (AH)

  บมจ.อาปิโก ไฮเทค ก่อตั้งขึ้นในปี พ.ศ. 2538 จดทะเบียนในตลาดหลักทรัพย์ฯ เมื่อ
  พ.ศ.2545 ดำเนินธุรกิจ ออกแบบ ผลิตและติดตั้งอุปกรณ์จับยึดเพื่อประกอบรถยนต์ (Car
  Assembly Jigs) ออกแบบและผลิตอุปกรณ์แม่พิมพ์ (Stamping Die) และผลิตชิ้นส่วนยานยนต์
  (OEM Auto Parts)
  บริษัทฯได้ลงทุนในบริษัทย่อยและบริษัทร่วมในกลุ่มธุรกิจที่มีความเกี่ยวเนื่องกับผลิตภัณฑ์
  และบริการของบริษัทฯ ได้แก่ เป็นผู้แทนจำหน่ายรถยนต์
  เป็นผู้ผลิตและจำหน่ายระบบนำร่องการเดินทางทางรถยนต์ เป็นต้น

  บมจ.อาปิโก ไฮเทค มีทุนจดทะเบียนชำระแล้ว 268.87 ล้านบาท ถือหุ้นใหญ่โดยกลุ่มนายเย็บ ซู
  ชวน ประมาณร้อยละ 35.8 และกลุ่มบริษัท โซจิทสึ คอร์ปอเรชั่น ประเทศญี่ปุ่น
  ถือหุ้นประมาณร้อยละ 15.75 โดยมีกลุ่มลูกค้าหลักเป็นผู้ผลิตยานยนต์ชั้นนำทั้งในและต่างประเทศ

-   บริษัท อาปิโก อมตะ จำกัด – (AA)

บจ.อาปิโก อมตะ ดำเนินธุรกิจผลิตชิ้นส่วนโครงช่วงล่างรถกระบะ(Chassis Fame)
ของรถกระบะรุ่น D-MAX ของ บจ. อีซูซุมอเตอร์ส (ประเทศไทย) โดยมีบมจ.อาปิโก ไฮเทค
เป็นผู้ถือหุ้นทั้งหมด ปัจจุบันมีทุนจดทะเบียนชำระแล้ว 800 ล้านบาท

-   บริษัท อาปิโก ฟอร์จจิ้ง จำกัด (มหาชน) – (AF)

  บมจ.อาปิโก ฟอร์จจิ้ง ดำเนินธุรกิจผลิตชิ้นส่วนตีอัดขึ้นรูป (Forging)
  และตีกลึงชิ้นส่วนอะไหล่รถยนต์ (Machining) ถือหุ้นทั้งหมดโดย บมจ.อาปิโก ไฮเทค
  ปัจจุบันมีทุนจดทะเบียนชำระแล้ว 500 ล้านบาทโดยมีกลุ่มลูกค้าหลักคือบริษัท ออโต้อัลลายแอนซ์
  (ประเทศไทย), บริษัท ดาน่า สไปเซอร์ (ประเทศไทย) บริษัท จีเคเอ็น ไดรฟไลน์
  (ประเทศไทย), บริษัท ทีอาร์ดับเบิลยู (ประเทศไทย), บริษัท ยามาฮ่า มอเตอร์
  (ประเทศไทย) และ บริษัท แมกน่า ออโตโมทีฟ (ประเทศไทย)

-   บริษัท อาปิโก ไฮเทค พาร์ทส์ จำกัด – (AHP)

  บจ.อาปิโก ไฮเทค พาร์ทส์
  ประกอบธุรกิจผลิตชิ้นส่วนยานยนต์ปั๊มขึ้นรูปและผลิตชิ้นส่วนอิเล็กทรอนิกส์ปั๊มขึ้นรูป ถือหุ้นโดย
  บมจ.อาปิโก ไฮเทคแต่เพียงผู้เดียว ด้วยทุนจดทะเบียนชำระแล้ว 120 ล้านบาท
  โดยมีกลุ่มลูกค้าหลัก คือ บริษัท นิสสัน มอเตอร์ (ประเทศไทย)

-   บริษัท อาปิโก มิตซูอิเกะ (ประเทศไทย) จำกัด – (AMIT)

  บจ.อาปิโก มิตซูอิเกะ ในเบื้องต้นจัดตั้งขึ้นโดยเน้นทางด้านวิศวกรรม
  และการตลาดของชิ้นส่วนปั๊มขึ้นรูปสำหรับลูกค้านิสสันในประเทศไทย
  และได้มีการวางแผนจะผลิตชิ้นส่วนอื่นเพิ่มเติม โดยเป็นบริษัทร่วมทุนระหว่าง บมจ.อาปิโก
  ไฮเทค และบจ.มิตซูอิเกะ คอร์ปอเรชั่น ประเทศญี่ปุ่น ด้วยสัดส่วนการถือหุ้นร้อยละ 51 และ 49
  ตามลำดับ ด้วยทุนจดทะเบียนชำระแล้ว 33 ล้านบาท

-   บริษัท อาปิโก พลาสติค จำกัด (มหาชน) – (AP)

บมจ.อาปิโก พลาสติค ดำเนินธุรกิจผลิตและจัดจำหน่ายผลิตภัณฑ์และชิ้นส่วนประกอบพลาสติก
และเป็นบริษัทย่อยของ บมจ.อาปิโก ไฮเทค ซึ่งถือหุ้นทั้งหมด ในนามของ บมจ.อาปิโก ฟอร์จจิ้ง
ปัจจุบันมีทุนจดทะเบียนชำระแล้ว 150 ล้านบาท โดยมีกลุ่มลูกค้าหลัก บริษัท ออโต้อัลลายแอนซ์
(ประเทศไทย), บริษัท เจเนอรัลมอเตอร์ส, บริษัท เด็นโซ่ และ บริษัท ฮิโน่ บริษัทไทย ยามาฮ่า
มอเตอร์ บริษัท ฮอนด้า ออโตโมบิล เป็นต้น

-   บริษัท อาปิโก สตัรคเจอรัล โปรดักส์ จำกัด – (ASP)

บจ.อาปิโก สตัรคเจอรัล โปรดักส์ ดำเนินธุรกิจผลิตชิ้นส่วนโครงช่วงล่างรถกระบะ(Chassis
Fame) ของรถกระบะ D-MAX รุ่นใหม่และเก่า ของ บริษัท อีซูซุ มอเตอร์ (ประเทศไทย)
บมจ.อาปิโก ไฮเทค เป็นผู้ถือหุ้น บจ.อาปิโก สตัรคเจอรัล โปรดักส์ ทั้งหมด
ปัจจุบันมีทุนจดทะเบียนชำระแล้ว 200 ล้านบาท

-   บริษัท อาปิโก เซี่ยงไฮ้ จำกัด – ประเทศสาธารณรํฐประชาชนจีน – (AS)

  บจ.อาปิโก เซี่ยงไฮ้ ดำเนินธุรกิจให้บริการตีกลึงอะไหล่ชิ้นส่วนรถยนต์ (Machining)
  รองรับการผลิตจาก บจ.คุนซาน เจินไต-ซินเชง พรีซิชั่น ฟอร์จจิ้ง ถือหุ้นทั้งหมดโดย
  บมจ.อาปิโก ไฮเทค ด้วยทุนจดทุนเบียนชำระแล้ว 2 ล้านเหรียญสหรัฐฯ

-   บริษัท คุนซาน เจินไต-ซินเชง พรีซิชั่น ฟอร์จจิ้ง จำกัด –ประเทศสาธารณรํฐประชาชนจีน –
    (KCX)

  บจ.คุนซาน เจินไต-ซินเชง พรีซิชั่น ฟอร์จจิ้ง
  ดำเนินการผลิตและจัดส่งชิ้นส่วนยานยนต์ประเภทตีอัดขึ้นรูป (Forging) และชิ้นส่วนกัดผิวอื่นๆ
  ที่ใช้กับรถยนต์และรถมอเตอร์ไซค์ ผลิตภัณฑ์หลักได้แก่
  ชิ้นงานตีอัดขึ้นรูปทองแดงและก้านลูกสูบเครื่องยนต์ (Connecting Rod) โดย บมจ.อาปิโก
  ไฮเทค ถือหุ้นทั้งหมด ด้วยทุนจดทะเบียนชำระแล้ว 6.1 ล้านเหรียญสหรัฐฯ โดยมีกลุ่มลูกค้าหลัก
  คือ ผู้ผลิต และจัดจำหน่ายรถยนตร์ยี่ห้อต่างๆ เช่น เอสจีเอ็มดับเบิ้ลยู ชไนเดอร์ เชอรี่ วูซิ มิงยู
  และซานตง เวินหมิง เป็นต้น

-   บริษัท เอเบิล ซาโน่ อินดัสตรีส์ (1996) จำกัด – (ASICO)

  บจ.เอเบิล ซาโน่ อินดัสตรีส์ (1996) เป็นผู้ผลิตท่อน้ำมันเบรก ท่อน้ำมันเชื้อเพลิง ท่อน้ำมัน
  คลัช และชิ้นส่วนเครื่องยนต์ โดยเป็นการร่วมทุนระหว่าง บมจ.อาปิโก ไฮเทค ซึ่งถือหุ้นร้อยละ
  46 และผู้ร่วมทุนชาวญี่ปุ่นได้แก่ บจ.ซันโอ อินดัสเตรียล ถือหุ้นร้อยละ 51 และ บมจ.โซจิทสึ
  คอร์ปอเรชั่น ถือหุ้นร้อยละ 3 ปัจจุบันมีทุนจดทะเบียนชำระแล้ว 117.7 ล้านบาท
  โดยมีกลุ่มลูกค้าหลักคือ บริษัท ออโต้อัลลายแอนซ์ (ประเทศไทย) จำกัด, บริษัท นิสสัน มอเตอร์
  ประเทศไทย และบริษัท ฮอนด้า ออโตโมบิล

-   บริษัท มิ้นท์ อาปิโก (ประเทศไทย) จำกัด – (MA)

บจ.มิ้นท์ อาปิโก (ประเทศไทย) ประกอบธุรกิจผลิตชิ้นส่วนยานยนต์ ชิ้นส่วนประดับยานยนต์
และชิ้นส่วนกรอบประตูรถยนต์ โดยมีกลุ่มลูกค้าหลักคือ บริษัท ออโต้อัลลายแอนซ์ (ประเทศไทย)
และ บริษัท ฟอร์ด (อินเดีย)

บริษัท มิ้นท์ อาปิโก (ประเทศไทย) จำกัด เป็นบริษัทที่ บมจ.อาปิโก ไฮเทค ร่วมทุนกับ
บจ.ซิโนวัน โฮลดิ้ง ซึ่งกลุ่มบริษัทมิ้นท์ ประเทศสาธารณรัฐประชาชนจีน ถือหุ้นทั้งหมด
โดยมีสัดส่วนการถือหุ้นแบ่งเป็นร้อยละ 40 และ 60 ตามลำดับ ด้วยทุนจดทะเบียนและชำระแล้ว
378.5 ล้านบาท

-   บริษัท ซันโอ อินดัสตรีส์ (ประเทศไทย) จำกัด – (SI)

  บจ.ซันโอ อินดัสตรีส์
  ดำเนินธุรกิจผลิตท่อสำหรับเครื่องยนต์เพื่อจำหน่ายในประเทศและส่งออกในกลุ่มประเทศอาเซียน
  เป็นบริษัทร่วมทุนซึ่ง บมจ. อาปิโก ไฮเทค ถือหุ้นร้อยละ 20 ปัจจุบันมีทุนจดทะเบียนชำระแล้ว
  146.25 ล้านบาท โดยมีกลุ่มลูกค้าหลักคือ บริษัท ออโต้อัลลายแอนซ์ (ประเทศไทย)

-   บริษัท ไทย ทาคากิ เซอิโกะ จำกัด – (TTSC)

บจ.ไทย ทาคากิ เซอิโกะ จัดตั้งขึ้นเพื่อผลิตชิ้นส่วนพลาสติก
สำหรับลูกค้าในกลุ่มอุตสาหกรรมยานยนต์ เช่น ไทยซูซุกิ คาวาซากิ และ เคฮิน บจ.ไทย ทาคากิ
เซอิโกะ เป็นการร่วมทุนระหว่าง บมจ.อาปิโก ไฮเทค และบริษัท ทาคากิ เซอิโกะ
คอร์ปเปอร์เรชั่น ประเทศญี่ปุ่น และบจ.โซจิทสึ แมนเนจเม้นท์ (ประเทศไทย)
โดยถือหุ้นร้อยละตามลำดับร้อยละ 49 ร้อยละ 49 และร้อยละ 2 ตามลำดับ
ด้วยทุนจดทะเบียนชำระแล้ว 27 ล้านบาท.

(2) บริษัทออกแบบ ผลิตและติดตั้งอุปกรณ์จับยึด

-   บริษัท อาปิโก ไฮเทค ทูลลิ่ง จำกัด – (AHT)

บจ.อาปิโก ไฮเทค ทูลลิ่ง จัดตั้งขึ้นเพื่อออกแบบ ผลิต และติดตั้งอุปกรณ์จับยึดในการประกอบรถยนต์
โดยจะส่งออกไปยังลูกค้าต่างประเทศและใช้รองรับการผลิตชิ้นส่วนยานยนต์ภายในเครือกลุ่มบริษัท
อาปิโก ในสามปีที่ผ่านมาบริษัทได้จัดส่งอุปกรณ์จับยึดในการประกอบรถยนต์ให้ลูกค้าได้แก่ เรโนลด์,
ฟอร์ด, บีเอ็มดับเบิ้ลยู, เมอร์ซิเดส เบ็นซ์, มาสด้า เป็นต้น

บจ.อาปิโก ไฮเทค ทูลลิ่ง ถือหุ้นทั้งหมดโดย บมจ.อาปิโก ไฮเทค ด้วยทุนจดทะเบียนชำระแล้ว 65
ล้านบาท

(3) บริษัทจำหน่าย และบริการหลังการขายรถยนต์

-   บริษัท เอเบิล มอเตอร์ส จำกัด – (AM)

  บจ.เอเบิล มอเตอร์ส เป็นตัวแทนจำหน่าย และให้บริการหลังการขายรถยนต์ มิตซูบิชิ
  โดยมีโชว์รูมและศูนย์บริการหลังการขายในเขต นวนคร และลาดพร้าว
  ปัจจุบันมีทุนจดทะเบียนชำระแล้ว 20 ล้านบาท ถือหุ้นทั้งหมดโดย บมจ. อาปิโก ไฮเทค

-   บริษัท นิว เอร่า เซลส์ จำกัด – (NESC)

  บจ.นิว เอร่า เซลส์ เป็นตัวแทนจำหน่าย และให้บริการหลังการขายรถยนต์ ฟอร์ด
  โดยมีโชว์รูมพร้อมศูนย์บริการหลังการขายทั้งสิ้น 2 แห่ง ตั้งอยู่ที่ ถนนรามอินทรา
  และจังหวัดสมุทรปราการ ถือหุ้นทั้งหมด โดย บมจ.อาปิโก ไฮเทค มีทุนจดทะเบียนชำระแล้ว 20
  ล้านบาท

-   บริษัท นิว เอร่า เซลส์ (มาเลเซีย) (จำกัด) – ประเทศมาเลเซีย – (NESM)

  บจ.นิว เอร่า เซลส์ (มาเลเซีย) เป็นตัวแทนจำหน่าย และให้บริการหลังการขายรถยนต์
  ฮอนด้า โดยมีห้องโชว์รูมและศูนย์บริการหลังการขายตั้งอยู่ในคาจัง เป็นบริษัทร่วมทุนระหว่าง
  บมจ.อาปิโก ไฮเทค ที่ถือหุ้นร้อยละ 49 กับ บจ. เทเนกา เซเทีย รีซอสเซส ที่ถือหุ้นร้อยละ
  51 มีทุนชำระแล้ว 1.5 ล้านริงกิต หรือประมาณ 16.5 ล้านบาท

-   บริษัท เทเนกา เซเทีย รีซอสเซส จำกัด – ประเทศมาเลเซีย – (TSR)

  บจ.เทเนกา เซเทีย รีซอสเซส เป็นตัวแทนจำหน่าย และให้บริการหลังการขายรถยนต์ฮอนด้า
  โดยมีโชว์รูมและศูนย์บริการหลังการขายตั้งอยู่ในรัฐเปตาลิง จายา เป็นบริษัทร่วมทุนระหว่าง
  บมจ.อาปิโก ไฮเทค ที่ถือหุ้นร้อยละ 49 กับนักธุรกิจชาวมาเลเซียที่ถือหุ้นร้อยละ 51
  ปัจจุบันมีทุนชำระแล้ว 6 ล้านริงกิต หรือประมาณ 66 ล้านบาท

-   บริษัท ฮุนได มอเตอร์ (ไทยแลนด์)) จำกัด) – (HM)

  บจ.ฮุนได มอเตอร์ (ไทยแลนด์) เป็นผู้แทนจำหน่ายรถยนต์ยี่ห้อฮุนได
  แต่เพียงผู้เดียวในประเทศไทย โดยมีความรับผิดชอบในด้านการผลิต การตลาด การขาย
  และบริการหลังการขาย ทั้งในส่วนของชิ้นส่วน และรถยนต์ยี่ห้อฮุนได โดย บมจ.อาปิโก ไฮเทค
  ร่วมทุนกับ บมจ.โซจิทสึ คอร์ปอเรชั่น และบจ.โซจิทสึ เอเชีย ไพรเวท ถือหุ้นนับเป็นร้อยละ 30
  ร้อยละ 55 และร้อยละ 15ตามลำดับ ปัจจุบันมีทุนจดทะเบียนชำระแล้ว 550 ล้านบาท

(4) ระบบแผนที่นำร่องการเดินทาง

-   บริษัท อาปิโก ไอทีเอส จำกัด – (AITS)

  บจ.อาปิโก ไอทีเอส ดำเนินธุรกิจทำการตลาด จัดจำหน่ายอุปกรณ์
  และให้บริการระบบแผนที่นำร่องการเดินทาง ซึ่งรวมถึง ซอฟต์แวร์ และฮาร์ดแวร์ ถือหุ้นโดย
  บมจ.อาปิโก ไฮเทค ร้อยละ 60 มีทุนจดทะเบียนชำระแล้ว 100 ล้านบาท โดยมีกลุ่มลูกค้าหลัก
  คือ บริษัทเจวีซี บริษัทไพรออริตี้ และซูเล็กซ์ เป็นต้น

-   บริษัท อาปิโก ไอทีเอส (มาเลเซีย) จำกัด [AITSM]

  บจ. อาปิโก ไอทีเอส (มาเลเซีย) ก่อตั้งขึ้น เพื่อขยายธุรกิจซอฟต์แวร์แผนที่นำร่องการเดินทาง
  พาว์เวอร์แมพ สู่ตลาดมาเลเซีย ซึ่งซอฟต์แวร์แผนที่นำร่องการเดินทาง
  พาว์เวอร์แมพได้รับความนิยมเป็นอย่างแม้ว่าจะเพิ่งเปิดตัวไปก็ตาม

  บริษัท อาปิโก ไอทีเอส (มาเลเซีย) จำกัด ถือหุ้นโดยบจ.อาปิโก ไอทีเอส
  และนักลงทุนชาวมาเลเซีย ร้อยละ 49 และ 51 ตามลำดับ ปัจจุบันมีทุนจดทะเบียนชำระแล้ว 5
  แสนริงกิต

-   บริษัท เอ แม็คชั่น จำกัด – (AMAC)

  บจ. เอ แม็คชั่น ดำเนินธุรกิจด้านการพัฒนาโปรแกรม
  และผลิตระบบนำร่องการเดินทางด้วยรถยนต์ รองรับยอดขายจาก บจ.อาปิโก ไอทีเอส โดย
  บมจ.อาปิโก ไฮเทค ถือหุ้นร้อยละ 51 ร่วมทุนกับ บจ.แมคชั่น เทคโนโลยี ประเทศไต้หวัน
  ซึ่งถือหุ้นร้อยละ 49 มีทุนจดทะเบียนชำระแล้ว 10 ล้านบาท

-   บริษัท พาพาโก (ประเทศไทย) จำกัด – (PPG)

  บริษัท พาพาโก (ประเทศไทย) จำกัด ดำเนินธุรกิจทำการตลาด จัดจำหน่ายอุปกรณ์
  และให้บริการระบบนำร่องการเดินทาง ซึ่งรวมถึง ซอฟต์แวร์ และฮาร์ดแวร์ บจ. พาพาโก
  (ประเทศไทย) เป็นบริษัทร่วมทุนระหว่าง บมจ.อาปิโก ไฮเทค และ แม็คชั่น เทคโนโลยี
  ประเทศไต้หวัน ถือหุ้นร้อยละ30 และร้อยละ 70 ตามลำดับ มีทุนจดทะเบียนชำระแล้ว 10
  ล้านบาท

(5) อื่นๆ

-   บริษัท อาปิโก เอ็นจิเนียริ่ง จำกัด – (AE)

  บจ. อาปิโก เอ็นจิเนียริ่ง
  มีวัตถุประสงค์เพื่อดำเนินงานเกี่ยวกับโครงการสนับสนุนการพัฒนาออกแบบวิศวกรรม CAE
  (Computer Aided Engineering) ที่ปรึกษาทางวิศวกรรม วิศวกรรมออกแบบ
  และการวิจัยพัฒนาด้านวิศวกรรม โดย บมจ.อาปิโก ไฮเทค ถือหุ้นทั้งหมด
  ด้วยทุนจดทะเบียนชำระแล้ว 100 ล้านบาท

-   บริษัท อาปิโก เอ็นจิเนียร์ริ่ง (มาเลเซีย) จำกัด – ประเทศมาเลเซีย – (AEM)

  บจ.อาปิโก เอ็นจิเนียร์ริ่ง (มาเลเซีย) ถูกตั้งไว้เพื่อรองรับโอกาสทางธุรกิจในอนาคต
  โดยในขณะนี้ได้ซื้อที่ดินไว้สำหรับจัดตั้งห้องโชว์รูมของฮอนด้า บจ.อาปิโก เอ็นจิเนียร์ริ่ง
  (มาเลเซีย) ถือหุ้นโดยบจ. เทเนกา เซเทีย รีซอสเซส และบจ.นิว เอร่า เซลส์
  (มาเลเซีย)ร้อยละ 49 และร้อยละ 51 ด้วยทุนจดทะเบียนชำระแล้ว 1 ล้านริงกิต

-   บริษัท อาปิโก แจ็คสปีด จำกัด – (AJ)

บจ.อาปิโก แจ็คสปีด ธุรกิจหลักของบริษัท คือ การผลิตชิ้นส่วนประดับยนต์สำหรับรถกระบะ
เป็นบริษัทร่วมทุนระหว่าง บจ.อาปิโก ไฮเทค พาร์ท กับ บจ. แจ็คสปีด คอร์ปอเรชั่น
ประเทศสิงคโปร์ ด้วยสัดส่วนการถือหุ้นร้อยละ 60 และ 40 ตามลำดับ มีทุนจดทะเบียนชำระแล้ว
20 ล้านบาท

-   บริษัท อาปิโก อินเวสเมนท์ ไพรเวท จำกัด - ประเทศสิงคโปร์ – (AIPL)

  บจ.อาปิโก อินเวสเมนท์ ไพรเวท ดำเนินธุรกิจการลงทุน และการควบรวมกิจการในบริษัทอื่น
  โดย บมจ.อาปิโก ไฮเทค ถือหุ้นทั้งหมด มีทุนจดทะเบียนชำระแล้ว 6.97 ล้านเหรียญสิงคโปร์

-   บริษัท เอเบิล ไอทีเอส ไพรเวท จำกัด – ประเทศสิงคโปร์ – (AITSPL)

  บจ. เอบิล ไอทีเอส ไพรเวท ดำเนินธุรกิจลงทุน และควบรวมกิจการในบริษัทอื่น บจ.อาปิโก
  ไอทีเอส ถือหุ้นทั้งหมด ด้วยทุนจดทะเบียนชำระแล้ว 310,000 เหรียญสิงคโปร์

-   บริษัท แจ็คสปีด คอร์ปอเรชั่น จำกัด (มหาชน) – ประเทศสิงคโปร์ – (JCL)

  บมจ.แจ็คสปีด คอร์ปอเรชั่น
  ดำเนินธุรกิจทางด้านการผลิตเบาะหนังและชิ้นส่วนประดับสำหรับอุตสาหกรรมยานยนต์ โดย
  บจ.อาปิโก อินเวสเมนท์ ไพรเวท ถือหุ้นร้อยละ 18 มีทุนจดทะเบียนชำระแล้ว 21.8
  ล้านเหรียญสิงคโปร์

-   บริษัท คาซึยา (ประเทศไทย) จำกัด – (KT)

บจ. คาซึยา (ประเทศไทย)
ประกอบธุรกิจการผลิตอุปกรณ์ตกแต่งภายในรถยนต์ประเภทผลิตภัณฑ์พิมพ์ลายไม้ และกำมะหยี่เทียม
เป็นบริษัทร่วมทุนระหว่าง บมจ.อาปิโก ไฮเทค กับ นักลงทุนชาวสิงคโปร์
ด้วยสัดส่วนการถือหุ้นร้อยละ 76 และ 24 ตามลำดับ มีทุนจดทะเบียน ชำระแล้ว 28.5 ล้านบาท